Fimm hafa fundist látin í Ask Noregi og fimm manns er enn saknað. Í fyrstu trúði fólk ekki því sem var að gerast en nú er bæjarfélagið í áfalli og sorgin mikil segir Gréta Björk Guðmundsdóttir sem býr í Ask.
Ég bý hérna í raun og veru alveg í miðbænum og er svo heppin að ég bý uppi á fjalli þannig að við erum á alveg öruggri grunn.
Gréta segir að í fyrstu hefði fólk ekki trúað því sem væri að gerast, það sem blasti við á morgni fimmtudags hefði verið ótrúlegt.
Þegar ég kem hérna út á hornið á götunni þá sé ég yfir svæðið og það er bara svört risa hola, neðst í dalnum. Þar sem var áður svæði þar sem er golfvöllur og fallegt útivistarsvæði.
Snemma í morgun fundu björgunarsveitir lík fimmtu manneskjunnar sem var saknað. En er fimm til viðbótar saknað, Gréta segir að í svo litlu bæjarfélagi séu allir í áfalli.
Núna auðvitað er þetta bara meira mikil sorg. Líka eftir að við heyrum fleiri sögur frá þeim sem er saknað og vitum hvaða fólk þetta er. Þetta er auðvitað ungt fólk og meira að segja börn. Og heilu fjölskyldurnar þar sem að mamman var ófrísk og átti von á barni í febrúar. Þannig að þegar þessar einstaklingssögur koma út þá verður þetta ennþá raunverulegra.
Óvissan er enn mikil. Íbúum er sagt að þau megi ekki drekka vatn úr krönum og þá er allur miðbærinn er lokaður og því ekki hægt að versla matvörur í bænum. Meira en þúsund manns vita ekki hvort eða hvenær þau komast aftur heim til sín.
Það er enginn aðdragandi að þessu. Þau segja það jarfræðingarnir hér að það er ekki hægt að spá fyrir um þetta. Og þetta hefur ekki gerst, svona rosalega skriða - síðasta svona aurskriða var hér 1893 held ég að þeir hafi verið að segja.
Fimm eru látin í hamförunum í Ask í Noregi enn er fimm til viðbótar saknað. Óvissan er mikil segir íslensk kona sem býr í bænum, allir séu í áfalli og sorgin mikil. 